ขึ้นราคาเอ็นจีวี 50 สตางค์ กบง.ลดก๊าซหุงต้ม 0.67 บาทต่อกิโลกรัม
 มีผลตั้งแต่ 8 ก.ย.นี้ พร้อมอนุมัติลดเม็ดเงินลงทุนท่อก๊าซฯของ ปตท.เหลือ 9.6 หมื่นล้านบาท,พล.อ.อนันตพร กาญจนรัตน์ รมว.พลังงาน เปิดเผยหลังเป็นประธานการประชุมคณะกรรมการบริหารนโยบายพลังงาน (กบง.) ว่า กบง. ได้พิจารณาราคาขายปลีกก๊าซหุงต้ม (แอลพีจี) ประจำเดือน ก.ย.เพื่อให้สะท้อนกลไกตลาดโลก ที่ปรับลดลง 52 เหรียญสหรัฐฯต่อตัน มาอยู่ที่ 327เหรียญฯ ต่อตัน ส่งผลให้ราคาขายปลีกแอลพีจีทุกกลุ่มผู้ใช้ เดือน ก.ย. ลดลง 0.67 บาทต่อกิโลกรัม (กก.) หรือลดจากเดิม 22.96 บาท ต่อ กก.เหลือ 22.29 บาทต่อ กก. หรือลดลง 10 บาทต่อขนาดถัง 15 กก. มีผลตั้งแต่วันที่ 8 ก.ย.เป็นต้นไป,ทั้งนี้ กบง.ได้เห็นชอบปรับขึ้นราคาเอ็นจีวี เพื่อให้สะท้อนต้นทุนตลาดโลก ซึ่งปัจจุบันต้นทุนจริงอยู่ที่ 15.52 บาทต่อ กก. (ราคาของเดือน ส.ค.) แต่ราคาขายปลีก อยู่ที่ 13 บาทต่อ กก. ส่วนรถโดยสารสาธารณะอยู่ที่ 10 บาทต่อ กก. จึงเห็นชอบปรับราคา เพิ่มขึ้นสำหรับรถยนต์ส่วนบุคคล 0.50 บาทต่อ กก. ส่งผลให้ราคาขายปลีกเพิ่มเป็น 13.50 บาท ต่อ กก. ยกเว้นรถโดยสารสาธารณะยังคงราคาเดิมมีผลตั้งแต่ 8 ก.ย. และราคาของเอ็นจีวี ตลาดโลกช่วงเดือน ต.ค.-ธ.ค. ได้มีทิศทางลดลง การขึ้นราคาอีกครั้งหรือไม่ ยังตอบไม่ได้,สำหรับนโยบาย การลดจำหน่ายของประเภทน้ำมันเชื้อเพลิง ในส่วนของน้ำมันอี 10 ที่ขณะนี้มี 2 ชนิด ได้แก่แก๊สโซฮอล์ 95 และแก๊สโซฮอล์ 91 ด้วยการใช้กลไกกองทุนน้ำมัน เข้าไปบริหารจัดการ เพื่อทำส่วนต่างราคาขายปลีกให้ใกล้เคียงกัน กบง.ได้มีมติเห็นชอบ ปรับอัตราเงินส่งเข้ากองทุนน้ำมัน ของน้ำมันแก๊สโซฮอล์ 95 จากเดิมเก็บที่ 0.45 บาทต่อ ลิตร ลดลงเหลือ 0.05 บาทต่อ ลิตร ส่งผลให้ราคาขายปลีกน้ำมันแก๊สโซฮอล์ 95 ในส่วนของอี 10 ลดลง 0.40 บาทต่อ ลิตร และปรับเงินส่งเข้ากองทุนน้ำมันของแก๊สโซฮอล์ 91 จากเดิมชดเชยให้ 0.05 บาทต่อลิตร เป็นเก็บเพิ่ม 0.005 บาทต่อลิตร แต่จะไม่ส่งผลต่อราคาขายปลีกน้ำมันแก๊สโซฮอล์ 91 จึงทำให้ส่วนต่างราคาแก๊สโซฮอล์ 95 กับ 91 ต่างกัน เหลือเพียง 0.42 บาทต่อลิตร มีผลตั้งแต่วันที่ 8 ก.ย.นี้,พล.อ.อนันตพรกล่าวว่า กบง. ได้พิจารณาแผนระบบรับส่ง และโครงสร้างพื้นฐานก๊าซธรรมชาติ เพื่อความมั่นคง รองรับความต้องการก๊าซธรรมชาติ ในอนาคต ส่วนที่ 1 เงินลงทุนรวม 136,000 ล้านบาท แบ่งเป็นระยะ 2 และ 3 ซึ่งได้ผ่านความเห็นชอบจากคณะกรรมการนโยบายพลังงานแห่งชาติ (กพช.) แล้ว แต่เนื่องจากบริษัท ปตท.จำกัด (มหาชน) ได้มีการปรับขนาดการลงทุน ให้เหมาะสมกับความต้องการก๊าซธรรมชาติ ในส่วนของการลงทุนระยะ 2 คือท่อก๊าซฯเส้นที่ 5 (ปี 2558-2564) ที่จะวางท่อส่งก๊าซธรรมชาติจากจังหวัดระยองไป อ.ไทรน้อย จังหวัดพระนครศรีอยุธยา ต่อไปยังโรงไฟฟ้าพระนครเหนือ และใต้ ของกรุงเทพฯ จากเดิมขนาด 48 นิ้ว เหลือเพียง 42 นิ้ว ทำให้เงินลงทุนจากเดิม 110,000 ล้านบาท ลดเหลือ 96,000 ล้านบาท, กบง.ได้มอบให้ ปตท.ไปทบทวนแผนการลงทุน ในส่วนที่ 2 โครงการพื้นฐานเพื่อรองรับการจัดหาและนำเข้าก๊าซธรรมชาติเหลว (แอลเอ็นจี) เงินลงทุน 65,000 ล้านบาท อาทิ การก่อสร้างคลังแอลเอ็นจีแห่งใหม่ ที่จังหวัด ระยอง และคลังแอลเอ็นจีลอยน้ำในภาคใต้ โดยเฉพาะคลังลอยน้ำ ควรเปิดให้ภาคเอกชนมาดำเนินการ,พล.อ.อนันตพร กล่าวหลังการตรวจเยี่ยมการไฟฟ้าฝ่ายผลิตแห่งประเทศไทย (กฟผ.) ว่า ได้สั่งการให้ กฟผ.จัดทำข้อมูลเพื่อชี้แจง เกี่ยวกับกำลังการผลิตไฟฟ้า หรือปริมาณสำรองไฟฟ้าให้กับประชาชน และความจำเป็นในการสร้างโรงไฟฟ้าถ่านหิน เนื่องจากประชาชนบางกลุ่มยังเข้าใจว่าสำรองไฟฟ้าของไทยตามแผนการผลิตไฟฟ้าสูงเกินไป พร้อมกับให้ดูในเรื่องของระบบสายส่ง ในการรองรับกับกำลังผลิตไฟฟ้าในอนาคต ซึ่งคาดว่าจะเสร็จสมบูรณ์ในอีก 6 ปี.
กบง.มีมติให้ลดราคาขายปลีกก๊าซหุงต้มทุกกลุ่มผู้ใช้ 0.67 บาทต่อกิโลกรัม (กก.) ทำให้ขนาดถัง 15 กก.ลดลง 10 บาทต่อถัง แต่ให้ปรับขึ้นราคาเอ็นจีวี 0.50 บาทต่อกก.สำหรับรถยนต์ส่วนบุคคล ยกเว้นรถโดยสารสาธารณะให้ใช้ราคาเดิม
ลดราคาก๊าซ,ก๊าซหุงต้ม,แอลพีจี,ขึ้นราคาเอ็นจีวี,เอ็นจีวี,อนันตพร กาญจนรัตน์,ราคาขายปลีก